Diari Oficial de la Generalitat Valenciana


Sumari del DOGV 7773, del 03-05-2016 (2016/2624)

Notificació de la sentència dictada en el procediment de mesures en relació amb els fills número 1450/2014.
-----------------------------------------------------------------------------------------------------------

### Dades del document

Número de DOGV
:   7773

Data del DOGV
:   03-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2624


Organisme emissor
:   Jutjat de Primera Instància Número 9 de València

Tipus de document
:   Edicte

Notificació de la sentència dictada en el procediment de mesures en relació amb els fills número 1450/2014. [2016/2624]  
Procediment: mesures en relació amb els fills 001450/2014.  
Demandant: Yunaisy Cabrera Cabrera.  
Procuradora: Isabel López Miró.  
Demandat: César Augusto Cuartas Vivas.  
Procurador/a: -   
Antonio Salvador Rodríguez-Moldes Peiró, lletrat de l'Administració de Justícia del Jutjat de Primera Instància número 9 de València, mitjançant aquest edicte faig saber que en les actuacions de mesures en relació amb els fills, seguides amb el número 001450/2014, a instàncies de Yunaysi Cabrera Cabrera contra César Augusto Cuartas Vivas, en situació de rebel·lia, en què en data 12 d'abril de 2016 ha recaigut sentència la part dispositiva de la qual diu així:  
  
«Estimar la demanda interposada per la procuradora dels tribunals Isabel López Miró, en nom i representació de Yunaisy Cabrera Cabrera, contra César Augusto Cuartas Vivas, i, en conseqüència, dispose les següents mesures definitives:  
1. S'atribueix la guarda i custòdia de la filla menor E. S. C. C., nascuda el 29 de novembre de 2007, a sa mare Yunaisy Cabrera Cabrera, a qui s'atribueix l'exercici exclusiu de la pàtria potestat sobre aquella.  
  
2. No escau establir cap règim de visites en favor del progenitor no custodi senyor Cuartas Vivas.  
3. El progenitor senyor Cuartas Vivas abonarà en concepte d'aliments per a la seua filla E. S. la quantitat de 200 euros/mes, dins dels cinc primers dies de cada mensualitat, en el compte que a l'efecte designe la progenitora. La dita suma serà actualitzada anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
  
Sense perjudici de la pensió establida, els progenitors abonaran les despeses extraordinàries necessàries del menor per meitat; i les convenients amb l'acord previ entre les parts o, si no n'hi ha, autorització judicial. En idèntica proporció, i en virtut del que disposa l'article 770.3a de la Llei d'Enjudiciament Civil, se satisfaran les despeses educatives de la menor, al marge de la pensió alimentària.  
No és possible fer exprés pronunciament en costes.  
Comuniqueu la present resolució a les parts, i feu-los saber que no és ferma i que, en contra, es pot interposar recurs d'apel·lació en el termini de 20 dies, davant d'aquest jutjat, que haurà de substanciar-se i resoldre's per l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.  
  
Ho pronuncie, mane i firme.»  
  
I perquè valga de notificació de forma deguda a César Augusto Cuartas Vivas, en rebel·lia, expedisc i firme aquest edicte.  
  
València, 14 d'abril de 2016.- El lletrat de l'Administració de Justícia: Antonio Salvador Rodríguez-Moldes Peiró.